জেলা পুলিশ সুপার কার্যালয় সূত্রে জানা যায়, মাদকের বিরুদ্ধে জিরো টলারেন্স নীতি ঘোষণার পর গত তিন মাসে আইন-শৃঙ্খলা বাহিনী জেলার বিভিন্ন জায়গায় অভিযান চালিয়ে ৩৫৫ জনকে গ্রেফতার করেছে। তাদের কাছ থেকে ১২ হাজার ৮০৫ পিস ইয়াবা, ৭৯ কেজি গাঁজা ও ৮০ লিটার চোলাই মদ উদ্ধার করা হয়। উদ্ধারকৃত মাদকদ্রব্যের আনুমানিক মূল্য প্রায় ১ কোটি টাকা। গ্রেফতারকৃতদের বিরুদ্ধে গত তিন মাসে ২৭৪টি মামলা হয়েছে। এর মধ্যে জেলা মাদকদ্রব্য নিয়ন্ত্রণ অধিদপ্তর মাত্র ১৫ জনকে গ্রেফতার ও ১ হাজার ৫০ পিস ইয়াবা, ৪৫০ গ্রাম গাঁজা ও ৪০০ লিটার চোলাই মদ উদ্ধার করেছে।